Virallinen lehti nro C 065 , 04/03/1996 s. 0160



B4-0170, 0204 ja 0225/96 Päätöslauselma kahden ETA-järjestön oletetun jäsenen luovuttamisesta Euroopan parlamentti, joka - ottaa huomioon 17. toukokuuta 1995 antamansa päätöslauselman ((EYVL C 151, 19.6.1995, s. 56)) Euroopan unionin perustamissopimuksen toimivuudesta vuoden 1996 hallitusten välistä konferenssia silmällä pitäen, - ottaa huomioon 14. joulukuuta 1995 antamansa päätöslauselman ((Kyseisen istunnon pöytäkirja, osa II, kohta 1)) vuonna 1995 saavutetusta edistyksestä oikeus- ja sisäasioiden alan yhteistyön täytäntöönpanossa, - ottaa huomioon Madridissa 15. ja 16. joulukuuta 1995 pidetyn Eurooppa- neuvoston kokouksen johtopäätökset, - ottaa huomioon Euroopan unionin jäsenvaltioiden välistä yksinkertaistettua luovutusmenettelyä koskevan yleissopimuksen, - ottaa huomioon La Gomeran terrorismia koskevan julistuksen, A. ottaa huomioon Belgian valtioneuvoston päätöksen peruuttaa oikeusministeriön päätös luovuttaa Espanjaan kaksi ETA-järjestön oletettua jäsentä, Luis Moreno ja Raquel Garcia, joita Espanjan oikeusviranomaiset syyttävät osallisuudesta Espanjassa suoritettuun terroritekoon, B. katsoo, että Belgian valtioneuvosto perusti mainitun päätöksensä terrorismin torjuntaa koskevan eurooppalaisen yleissopimuksen 1e, 1f ja 13 artiklan tulkintaan sekä 1. lokakuuta 1833 annettuun kansalliseen luovutuslakiin, C. katsoo, että yleissopimuksia ja muita neuvoston päätöksiä tulkitaan kussakin jäsenvaltiossa eri tavalla, mikä asettaa oikeusvaltion kyseenalaiseksi; katsoo, että luovutusta koskevat yleiset periaatteet antamaan suunniteltujen yleissopimusten ja tekstien yhteinen tulkinta on jäsenvaltioiden edun mukaista, D. katsoo, että sekä Belgia että Espanja ovat perustuslaillisia ja demokraattisia valtioita ja että niitä sitovat yhteen oikeudelliset yhteistyösopimukset erityisesti terrorismin vastaisten toimien alalla, mutta niiden hallitukset ovat myös velvollisia kunnioittamaan tuomioistuintensa päätöksiä, E. katsoo, että ETA on terroristijärjestö, joka on vuodesta 1977 ollut vastuussa 723 murhasta, ja että se tällä hetkellä pitää hallussaan kahta henkilöä; 1. Vahvistaa jälleen jyrkästi tuomitsevansa kaikki terrorismin muodot; 2. Vaatii lujittamaan unionin jäsenvaltioiden välistä yhteistyötä taistelussa terrorismia vastaan sekä erityisesti ja kiireellisesti määrittelemään uudelleen oikeudelliset puitteet, jotka edelleen antavat yhdelle jäsenvaltiolle mahdollisuuden suojella ja kieltäytyä luovuttamasta toisessa jäsenvaltiossa terroriteoista syytettyjä henkilöitä; 3. Pahoittelee sitä, että sellaiset tapaukset kuin kahden oletetusti ETA:n kanssa yhteistyötä tekevän henkilön luovutuksen peruuttaminen ja heidän sitä seurannut vapauttamisensa Belgian valtioneuvoston päätöksen pohjalta vaarantavat oikeudellisen koordinaation ja yhteistyön Euroopan unionin terrorismin vastaisessa taistelussa; 4. Vaatii löytämään tähän ongelmaan lopullisen ratkaisun kiireellisesti jäsenvaltioiden välisen yhteistyön puitteissa Euroopan unionin perustamissopimuksen VI osaston mukaisesti; 5. Kehottaa neuvostoa laatimaan luovutusta koskevan yleissopimuksen, joka ulottuu aihetta koskevia nykyisiä määräyksiä pitemmälle ja hävittää epämääräiset käsitteet, kuten poliittiset loukkaukset unionissa; 6. Kehottaa puhemiestään välittämään tämän päätöslauselman Schengenin maille, 29. maaliskuuta 1996 Torinossa käynnistyvälle hallitusten väliselle konferenssille, neuvostolle, komissiolle sekä jäsenvaltioiden parlamenteille ja hallituksille.